Odmevi, 18.10.2010


Naslov: Ostro proti pripojitvi Gen energije v HSE
Napoved za voditelja:

Posavje je z nuklearko, termo elektrarno Brestanica in verigo hidro elektrarn na Savi, ki je zgrajene šele do polovice, že zdaj največja energetska regija v Sloveniji, ob njenem dokončanju, posodobitvi brestaniške elektrarne in morebitni gradnji drugega bloka jedrske elektrarne pa bo ta še bolj pomembna regija v Sloveniji. Zato so Posavci ogorčeni, ko so zvedeli za namero vlade, da bo na hitro in brez pravih argumentov  združila oziroma pripojila drugi energetski steber – Gen energijo k Holdingu slovenskih elektrarn. To so odločno in glasno povedali tudi na današnji izredni seji sveta regije Posavje, kjer so pozvali vlado k treznosti, saj bi to lahko ogrozilo nadaljnji slovenski energetski razvoj, jedrsko varnosti in z višjimi cenami elektrike tudi konkurenčnost slovenskega gospodarstva.
T- Iz Posavja GORAN ROVAN /

X- Snemalec in montažer Tomi Naglič /

Za združevanje obeh energetski stebrov ni danes nobenih tehtnih argumentov so prepričani Posavci. Hkrati pa tudi ogorčeni, ker jih o tem ni nihče nič vprašal, kaj šele informiral.
T- FRANC BOGOVIČ /
X- župan občine Krško in poslanec DZ /

»Gre na nek način za višek arogance, da se tako s poslovnim okoljem kakor tudi z regionalno in lokalno skupnostjo o tem nihče ne pogovori. Gre pa za vitalne funkcije, kajti na eni strani ta drugi steber skrbi za varno dolgoročno obratovanje jedrske elektrarne.«

T- IVAN MOLAN /
X- župan občine Brežice /

»Dolgoročno pomeni to za Posavje, da bo postala neka kolonija v Sloveniji, iz katere se bo samo črpalo, enostavno pa ne bo blo omogočeno razvijat tudi potencial mladim, ki bi se lahko izobraževal.«

V Posavju zatrjujejo, da je Gen energija omogočila konkurenco in da je bila njena ustanovitev nujna in upravičena. In zdaj ko uspešno posluje ni razloga za njeno pripojitev, saj se želi s tem zgolj reševati nasedlo naložbo v TE Šoštanj.
T- DARKO GORIŠEK /
X- direktor Območne enote GZS Posavje /
»Skupina Gen je povzročila, da so se takoj prilagodili novonastalim razmeram in tudi primorale druge akterje, da so jim sledile.«

T- FRANC BOGOVIČ /
X- župan občine Krško in poslanec DZ /

»Prihod Gen energije in pa Gen-I-ja je bila prava osvežitev na področju, kjer mislim, da bomo imeli tudi v prihodnosti velike težave z uradom za varstvo konkurence, v kolikor se ta namera ministrice Radičeve uresniči. Bojim pa se, da bo v prihodnosti tudi to premalo in da bomo slovensko energetiko začeli počasi razprodajat zaradi nekaterih neumnih potez danes vodilnih v Sloveniji in na področju slovenske energetike.«

Da Gen energija posluje dobro in ob nižjih cenah ustvarja več dobička, seveda ni slučajno. Zato bi bil po mnenju Posavcev že čas, da sprejmemo Nacionalni energetski program in se na podlagi strokovnih usmeritev odločamo za pripojitve oziroma reorganizacije slovenske energetike.
